पुलिस ने मृतक का फोटो जारी किया, युवक थाने जाकर बाेला मैं तो जिंदा हूं
राजसमंद |रेलमगराक्षेत्र में गवारड़ी गांव में युवक की हत्या के बाद शिनाख्तगी के लिए पुलिस ने जिस युवक को मृतक बताकर फोटो जारी किया, वह युवक जिंदा निकला। फोटो वाला युवक रविवार को छोटीसादडी़ थाने पर पहुंचा और खुद को जिंदा बताते हुए इसकी पड़ताल करवाने की मांग रख दी। पुलिस मरने वाले युवक का पता लगाने के लिए दिनभर जुटी रही, लेकिन सुराग नहीं लग पाया। पुलिस को युवक के शव के पास मोबाइल सिम मिली थी। उसके वाट्सएप पर प्रोफाइल फोटो देखकर पुलिस ने उसे युवक का होने का अनुमान लगाया था। इस पर पुलिस ने युवक की शिनाख्त करवाने के लिए उस फोटो को संभागभर के पुलिस स्टेशन पर भेज दिया था।
युवक का फोटो अखबारों में छपा तो वह छोटीसादड़ी निवासी मयंक का निकला। मयंक भी उदयपुर में पेसिफिक कॉलेज का छात्र है। मयंक ने फोटो देखकर छोटीसादड़ी पुलिस स्टेशन जाकर बताया कि मैं तो जिंदा हूं...। पुलिस जिसे मृत बता रही है वह कोई और है। जबकि फोटो मेरा है। उसने पुलिस को बताया कि जिस मोबाइल नंबर की सिम मिली है उस नंबर से उसके पास फोन भी आते थे। इधर, पुलिस जांच में सामने आया कि मौके से मिली सिम कोटा के बारां जिले के किसी व्यक्ति के नाम पर है। जबकि यह सिम उदयपुर में फतहनगर के समीप जैवाणा गांव के किसी युवक के पास एक माह पूर्व थी।
तीन जिलों में उलझी पुलिस:
छोटीसादड़ी के युवक की फोटो, मोबाइल सिम बारां जिले के व्यक्ति के नाम होने और उसे मोबाइल चलाने वाले युवक के जैवाणा का होने से पुलिस के लिए हत्या की गुत्थी सुलझाना पेचीदा हो गया है। ऐसे में एक टीम छोटीसादड़ी और दो अलग-अलग टीम उदयपुर जिले के फतहनगर और पेसिफिक कॉलेज देबारी भेजी गई है। हालांकि रविवार को अवकाश होने से पुलिस को मृतक की पहचान नहीं हो पाई है। अब नए सिरे से सोमवार को देबारी स्थित पेसिफिक कॉलेज से रिकॉर्ड लिया जाएगा। साथ ही मोबाइल सिम की कॉल डिटेल निकाल कर पड़ताल की जाएगी।
यह है मामला
गौरतलब है कि गरवाड़ी गांव में झाडिय़ों में शनिवार सुबह युवक का नग्न क्षत-विक्षत शव पड़ा मिला था। युवक के सिर से लेकर पेट तक का हिस्सा जानवरों ने नौंच दिया था। हत्या के दौरान बदमाशों ने पहचान छिपाने के लिए चेहरे को पत्थरों से बुरी तरह कुचल दिया था। शव के पास ही कपड़े मोबाइल सिम भी मिली थी। मृतक की उम्र करीब 23-25 साल की बताई है। शव को रेलमगरा सीएचसी के मुर्दाघर में रखवाया गया है।
युवक छोटीसादड़ी का निकला है
पुलिस की तीन टीमें गठित की गई है। जो फतहनगर, देबारी और आसपास के क्षेत्र में दबिश देकर मृतक की पहचान के प्रयास कर रही है। जिस युवक का फोटो जारी किया वह युवक छोटी सादड़ी का मयंक है वो जिंदा है। हम कॉलेज में जांच करवा रहे हैं।
मदनसिंह चौहान, थानाधिकारी रेलमगरा
नो निगेटिव लाइफ
ये है सफाईकर्मी | सुबह गली-मोहल्लों काे संवारता है, शाम को बच्चों का भविष्य
फिर देखिए। ये वही सुनील कुमार हैं। सफाई वाले ही। उन्हें पढ़ाने का शौक था लेकिन मौका नहीं था। अब कच्ची बस्ती में लाइब्रेरी खुली तो यहां आने वाले बच्चों को पढ़ाना शुरू किया। बच्चे जुड़ते गए। शाम को सुनील के यहां पहुंचते ही वे बस्ती के लोगों से शिक्षक का सम्मान हासिल करते हैं। चार घंटे क्लास चलती है। सुनील कहते हैं- कभी मैं भी इन बच्चों जैसा ही था। हो सकता है, कल ये मेरे जैसे बन जाएं। -(कंटेंट|विशु वाट्सफोटो|पंकज मिश्रा)
हनुमानगढ़ | इनसेमिलिए। ये हैं सुनील कुमार। नगर परिषद के नियमित सफाई कर्मचारी। ठीक सात बजे ड्यूटी पर निकल पड़ते हैं। एमए, बीएड तक शिक्षित हैं। उनके साथी कर्मचारी उन्हें सम्मान की दृष्टि से देखते हैं कि वे सफाई कर्मचारी के लिहाज से काफी पढ़े-लिखे हैं। पढ़-लिखकर भी इस नौकरी के सवाल पर सुनील कहते हैं- शादी के बाद परिवार के भरण-पोषण की चुनौती थी। इस काम में वैसे भी कोई बुराई नहीं। सफाई वाला ही तो हूं।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva mai_Deva kas_Deva hin_Deva hin_Deva hin_Deva